OpenLLM-France/wikimedia huggingface dataset:
# Berlin (Nova Jersey)

Berlin és una població dels Estats Units a l'estat de Nova Jersey. Segons el cens del 2007 tenia 7.870 habitants.

## Demografia

Segons el cens del 2000, Berlin tenia 6.149 habitants, 2.205 habitatges, i 1.660 famílies. La densitat de població era de 663,2 habitants/km².
Dels 2.205 habitatges en un 33,6% hi vivien nens de menys de 18 anys, en un 60,3% hi vivien parelles casades, en un 11,4% dones solteres, i en un 24,7% no eren unitats familiars. En el 19,6% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,19.
Per edats la població es repartia de la següent manera: un 24,6% tenia menys de 18 anys, un 6,7% entre 18 i 24, un 30,3% entre 25 i 44, un 24,7% de 45 a 60 i un 13,6% 65 anys o més.
L'edat mediana era de 38 anys. Per cada 100 dones de 18 o més anys hi havia 93 homes.
La renda mediana per habitatge era de 60.286 $ i la renda mediana per família de 68.704 $. Els homes tenien una renda mediana de 44.211 $ mentre que les dones 31.980 $. La renda per capita de la població era de 24.675 $. Aproximadament l'1,9% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010.
# Berlin Kidz

Berlin Kidz és un col·lectiu de grafiters d'orientació antisistema, practicants de parkour i train surfing del barri berlinès de Kreuzberg. El seu estil es caracteritza per l'elaboració de lletres verticals de mida gran, sovint de color roig i blau, d'estil pichação, a les façanes d'edificis alts als quals accedeixen amb material d'escalada. Berlin Kidz edita els seus propis audiovisuals per a difondre les seves actuacions artístiques de guerrilla urbana.
El grup ha realitzat dos documentals, Berlin Kidz: 100% reines Adrenalin i Berlin Kidz: Fuck The System. Aquest darrer es va estrenar al cinema Babylon de Berlín el desembre de 2017.

## Referències

* ↑ «Berlin Kidz Through the Lens of Thomas von Wittich or How to F*** the System» (en anglès), 27-06-2018. [Consulta: 3 agost 2020].
* ↑ Raphael Piotrowski: „Wir bomben unerreichbare Stellen“ taz, 26. Januar 2018.
* ↑ «Fuck the system! Die Berlin Kidz sind erwachsen(er) geworden | Arte TRACKS», 06-07-2018. Arxivat de l'original el 2018-07-06. [Consulta: 3 agost 2020].
# Berlin (Nou Hampshire)

Berlin és una població dels Estats Units a l'estat de Nou Hampshire. Segons el cens del 2007 tenia 10.109 habitants.

## Demografia

Segons el cens del 2000, Berlin tenia 10.331 habitants, 4.555 habitatges, i 2.901 famílies. La densitat de població era de 64,6 habitants per km².
Dels 4.555 habitatges en un 26,2% hi vivien nens de menys de 18 anys, en un 48,6% hi vivien parelles casades, en un 10,8% dones solteres, i en un 36,3% no eren unitats familiars. En el 31,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,74.
Per edats la població es repartia de la següent manera: un 21,3% tenia menys de 18 anys, un 6,5% entre 18 i 24, un 26,5% entre 25 i 44, un 23% de 45 a 60 i un 22,6% 65 anys o més.
L'edat mediana era de 42 anys. Per cada 100 dones de 18 o més anys hi havia 85,6 homes.
La renda mediana per habitatge era de 29.647$ i la renda mediana per família de 38.750$. Els homes tenien una renda mediana de 33.190$ mentre que les dones 21.156$. La renda per capita de la població era de 15.780$. Entorn del 9,1% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010.
# Berlin (Wisconsin)

Berlin és una població dels Estats Units a l'estat de Wisconsin. Segons el cens del 2000 tenia 5.305 habitants.

## Demografia

Segons el cens del 2000, Berlin tenia 5.305 habitants, 2.170 habitatges, i 1.425 famílies. La densitat de població era de 342,5 habitants per km².
Dels 2.170 habitatges en un 31,5% hi vivien nens de menys de 18 anys, en un 51,8% hi vivien parelles casades, en un 9,4% dones solteres, i en un 34,3% no eren unitats familiars. En el 30,3% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,1% tenia menys de 18 anys, un 7,4% entre 18 i 24, un 28,1% entre 25 i 44, un 21,4% de 45 a 60 i un 18% 65 anys o més.
L'edat mediana era de 38 anys. Per cada 100 dones de 18 o més anys hi havia 88,4 homes.
La renda mediana per habitatge era de 36.896 $ i la renda mediana per família de 44.922 $. Els homes tenien una renda mediana de 31.512 $ mentre que les dones 21.658 $. La renda per capita de la població era de 17.667 $. Aproximadament el 3,6% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berlin» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010.
# Tau Delta Phi

Tau Delta Phi (ΤΔΦ) és una fraternitat nacional que va ser fundada el 22 de juny de 1910 en la ciutat de Nova York. Els seus membres són coneguts com els "Tau Delts". Des de la seva creació, dotzenes de capítols han estat fundats i milers d'homes han estat iniciats en la fraternitat. Actualment, Tau Delta Phi té 7 capítols actius i colònies que estan situades principalment en el nord-oest dels Estats Units i en els Estats Units del Sud. La fraternitat edita una revista anomenada "The Pyramid" (la piràmide).

## Fundació

Tau Delta Phi va ser fundada el 22 de juny de 1910. Al començament, va ser coneguda com una fraternitat local, fou fundada en el centre comunitari de Greenwich a Nova York com una fraternitat d'homes jueus, que d'altra manera no haurien tingut accés a altres fraternitats en aquella època. El capítol Alpha va ser iniciat el 16 de juliol de 1914. Gus Schieb i Leo Epstein van crear el capítol Beta a l'escola de dentistes de Nova York. Maxime Klaye, Samuel Klaye, Ben Gray i Mac Goldman van crear el capítol Gamma a la Universitat de Nova York (més concretament a l'escola de comerç). Aviat hi van haver una sèrie de nous capítols i nous membres. La dècada dels anys 1910 va veure un increment substancial respecte al nombre de nous membres. La piràmide va créixer i la seva expansió va seguir el seu curs des d'un nivell local fins a un nivell d'àmbit nacional.

## Fundadors

* Alexander Siegel
* Milton Goodfriend
* Maximilian Coyne
* Gus Schieb
* Leo Epstein
* Maxime Klaye
* Samuel Klaye
* Benjamin Gray
* Mac Goldman

## Referències

* ↑ Tau Delta Phi Fraternity Quick Facts/History: http://www.taudelt.net/#!quickfacts/c242o
* ↑ Tau Delta Phi Fraternity Quick Facts/Insignia & Traditions: http://www.taudelt.net/#!quickfacts/c242o
* ↑ Tau Delta Phi Affiliates: http://www.taudelt.net/#!chapters/cfvg
* ↑ www.issuu.com/the_pyramid_magazine

## Enllaços externs

* www.taudelt.net/ (anglès)
# Tau (pel·lícula)

Tau és una pel·lícula estatunidenca de ciència-ficció i thriller de 2018 dirigida per Federico D'Alessandro a partir d'un guió de Noga Landau. És protagonitzada per Maika Monroe, Ed Skrein i Gary Oldman.
Es va estrenar el 29 de juny de 2018 a la plataforma Netflix.

## Argument

Julia, una dona en la seua vintena que guanya diners com a carterista en locals sòrdids, és segrestada a casa seua i es desperta empresonada a una cel·la (amb un implant resplendent al bescoll). Hi ha dos presoners més amb ella. Després de múltiples sessions de tortura psicològica, ella destrueix la cel·la i el laboratori adjacent amb una explosió; intentant escapar d'allí. Els altres dos subjectes d'experimentació són assassinats per un robot, Aries, dirigit per una intel·ligència artificial anomenada Tau. Aries està a punt de matar la Julia quan Alex, l'home que l'ha torturat, arriba i ho atura.

## Cast

* Maika Monroe com a Julia/ Subjecte Tres
* Ed Skrein com a Alex
* Gary Oldman com a Tau
* Fiston Barek com a Subjecte Dos
* Ivana Zivkovic com a Subjecte Un
* Sharon D. Clarke com a Queenpin
* Ian Virgo com a Party Boy

## Enllaços externs

* Tau a Rotten Tomatoes (anglès)
* Tau a The Numbers (anglès)
# Thierry Sabine

Thierry Sabine (Boulogne-Billancourt, 13 de juny de 1949 - Gourma-Rharous, 14 de gener de 1986) fou un pilot de motociclisme francès, recordat per haver estat el fundador i principal organitzador del Ral·li París-Dakar. Fou també el creador de l'Enduro de Le Touquet (cursa per les dunes de Normandia, anomenada actualment Enduropale).
El 1977 es va perdre al desert de Líbia durant el raid Abidjan-Niça, estant-se 48 hores tot sol fins que no el van trobar. Durant aquest temps va decidir que el desert seria un bon lloc per a un ral·li raid regular, en què tots els aficionats a les curses poguessin posar a prova les seves habilitats. Al desembre d'aquell mateix any es va organitzar una primera edició de la cursa, amb inici a París i arribada a Dakar. Des d'aleshores, va dedicar els anys següents a l'organització del París-Dakar.
Thierry Sabine es va morir quan el seu helicòpter Ecureuil es va estavellar contra una duna a Mali durant una sobtada tempesta de sorra, a les 07:30 pm del dimarts 14 de gener de 1986. En aquell accident també hi van perdre la vida el cantant i compositor Daniel Balavoine, el pilot de l'helicòpter François-Xavier Bagnoud, la periodista Nathalie Odent i l'enginyer radiofònic de la RTL francesa Jean-Paul Lefur.
Sabine va aparèixer pòstumament a la pel·lícula Un homme et une femme : Vingt ans déjà, estrenada el mateix 1986. Després de la seva mort, el seu pare i tres organitzadors més assumiren la direcció del Ral·li Dakar.

## Referències

* 1 2 Egea, Alfonso; Ramos, Javier; Izquierdo, Maria Vanessa; Murillo, Juan José; García, Óscar. «Rally París-Dakar». A: Fraile, Maria José (Directora). Atlas visual de los deportes (en castellà). Vol. 5. L'Eliana: Producciones Editoriales Clannad, 2000, p. 45. ISBN 84-95664-05-4.
* ↑ «Thierry Sabine» (en anglès). Motorsport Memorial. [Consulta: 14 juliol 2012].

## Enllaços externs

* Thierry Sabine - Lloc web oficial (francès)
* Article històric sobre Sabine i el Ral·li Dakar
# Tarànix

Tarànix (en rus: Тараныш) és un poble del krai de Perm, a Rússia, que en el cens del 2010 tenia 10 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Tarzán

Tarzán fou un gos que visqué a la vila d'Asp des de mitjans de la dècada del 1960. Deu el seu nom a Tarzan, personatge de ficció creat per Edgar Rice Burroughs.
Quan era un cadell fon trobat per uns xiquets a prop del riu Tarafa, zona de sacrificació d'animals. Fon l'únic de la camada que va sobreviure. Com que els pares no podien mantindre'l a casa, els xiquets el portaren a un arbre davant de l'església, on el cuidarien.
El nom li'l posaren els xiquets de la localitat després de visionar la pel·lícula Tarzan a Nova York. L'animal esdevingué un símbol de la localitat, éssent cuidant pels veïns del municipi. Una vegada, un funcionari municipal hagué d'agafar-lo per a sacrificar-lo, en no estar vacunat ni registrat. Els infants del municipi perseguiren al treballador fins que el soltà, i posteriorment hi hagué una manifestació davant de l'ajuntament per a demanar que se'l protegira.
El gos dormia a la plaça i feia vida a dins de la Basílica, sent apadrinat pel retor. Per això, apareix a moltes fotos de bodes i soterrars celebrats en Asp als anys setanta. Va morir sense que ningú se n'assabentara, i en saber-se la mort, els veïns el soterraren.
Alfredo Kraus, qui dona nom a l'auditori local, demanà el 1998 que se li fera una estàtua, i posteriorment se li ha dedicat també un parc caní.

## Referències

* 1 2 3 4 5 6 7 GIL, PÉREZ. «La historia de Tarzán: El perro de Aspe que tiene una estatua y un parque» (en castellà). Información, 01-05-2016. [Consulta: 19 octubre 2020].
* 1 2 «Tarzán». Taller de Cortos de la Villa de Aspe, 05-10-2014.
# Taràntula

* Per a altres significats, vegeu Nebulosa de la Taràntula.
S'anomena taràntula, originàriament, un tipus d'aranya gran de la família dels licòsids, especialment del gènere Lycosa. Més concretament, es refereix a l'espècie Lycosa tarentula, pròpia del Mediterrani, i per això també se l'anomena taràntula mediterrània.

## Etimologia

El nom (de l'italià Tarantola) fa referència a la regió de Tàrent, a Itàlia, on abundava aquesta aranya. La seva picada o mossegada era considerada tan greu que calia organitzar una tarantel·la, una dansa napolitana de moviment frenètic que es ballava al sud d'Itàlia ja en el segle xiv, per tal d'aconseguir el guariment de la persona.
Durant la colonització d'Amèrica es passà a anomenar taràntules les grans aranyes migalomorfes, especialment els terafòsids. En sicilià s'anomena taràntula qualsevol aranya. En anglès anomenen taràntules les grans migalomorfes, i els licòsids són anomenats wolf spiders ('aranyes llop').

## Enllaços externs

* Les taràntules Arxivat 2007-06-24 a Wayback Machine. (castellà)
# Thai Port Football Club

El Thai Port Football Club (tailandès การท่าเรือไทย เอฟ.ซี) és un club tailandès de futbol de la ciutat de Bangkok.

## Història

El club fou conegut anteriorment amb el nom de Port Authority of Thailand FC (tailandès สโมสรฟุตบอลการท่าเรือไทย). El nou nom l'adoptà el 2009. El Thai Port FC es traslladà a l'Estadi PAT el 2009.

## Palmarès

* Kor Royal Cup (ถ้วย ก.) :
** 1968, 1972, 1974, 1976, 1978, 1979, 1985, 1990
* Queen's Cup de Tailàndia:
** 1977, 1978, 1979, 1980, 1987, 1993
* Bordoloi Trophy:
** 1979, 1993, 2007

## Referències

* ↑ «Thai Port F.C. changed to Football Club Company Ltd». Arxivat de l'original el 2013-12-26. [Consulta: 3 agost 2009].

## Enllaços externs

* Web oficial
# Thailand Open 2013

El Torneig de Bangkok 2013, oficialment conegut com a Thailand Open 2013, és un esdeveniment de tennis masculí disputat sobre pista dura que pertany a les sèries 250 de l'ATP. L'onzena edició del torneig es va celebrar entre el 22 i el 29 de setembre de 2013 a l'Impact Arena de Bangkok, Tailàndia.
Aquesta fou la darrera edició del torneig, ja que es va traslladar a la ciutat xinesa de Shenzhen.
El tennista canadenc Milos Raonic va guanyar el segon títol de la temporada.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | T. Berdych | 6 | 6 | |
| | R. Bautista Agut | 3 | 3 | | 1 | T. Berdych | 7 | 6 | |
| | Y-h. Lu | 6 | 6 | | | Y-h. Lu | 6$^7$ | 4 | |
| 8 | L. Rosol | 3 | 2 | | | | | | | 1 | T. Berdych | 6⁵ | 6 | 7 |
| 4 | G. Simon | 6 | 7 | | | | | | | 4 | G. Simon | 7 | 2 | 5 |
| | B. Tomic | 4 | 5 | | 4 | G. Simon | 6 | 5 | 6 | | | | | |
| | R. Haase | 7 | 4 | 6² | | I. Sijsling | 4 | 7 | 4 | | | | | |
| | I. Sijsling | 6$^7$ | 6 | 7 | | | | | | | | | | | 1 | T. Berdych | 6$^4$ | 3 |
| 6 | F. López | 7 | 6 | | | | | | | | | | | | 3 | M. Raonic | 7 | 6 |
| Q | G. Soeda | 6⁵ | 3 | | 6 | F. López | 4 | 3 | | | | | | |
| | M. Matosevic | 6$^3$ | 6 | 4 | 3 | M. Raonic | 6 | 6 | | | | | | |
| 3 | M. Raonic | 7 | 4 | 6 | | | | | | 3 | M. Raonic | 3 | 7 | 6 |
| 5 | M. Iujni | 6 | 6 | | | | | | | 2 | R. Gasquet | 6 | 5 | 4 |
| | D. Istomin | 3 | 3 | | 5 | M. Iujni | 7 | 3 | 1 | | | | | |
| | L. Lacko | 3 | 2 | | 2 | R. Gasquet | 5 | 6 | 6 |
| 2 | R. Gasquet | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | Daniel Gimeno Traver Paolo Lorenzi | 4 | 4 | |
| | Christopher Kas Oliver Marach | 6 | 6 | | | Christopher Kas Oliver Marach | 3 | 3 |
| 4 | Tomasz Bednarek Johan Brunström | 7 | 6 | | 4 | Tomasz Bednarek Johan Brunström | 6 | 6 |
| | Sanchai Ratiwatana Sonchat Ratiwatana | 5 | 3 | | | | | | 4 | Tomasz Bednarek Johan Brunström | 3 | 6 | [6] |
| WC | Lu Yen-hsun Danai Udomchoke | 6$^7$ | 5 | | | | | | 3 | Jamie Murray John Peers | 6 | 3 | [10] |
| 3 | Jamie Murray John Peers | 7 | 7 | | 3 | Jamie Murray John Peers | 6 | 6 |
| | Juan Sebastián Cabal Robert Farah Maksoud | 7 | 6$^8$ | [8] | 2 | Daniele Bracciali Leander Paes | 3 | 4 |
| 2 | Daniele Bracciali Leander Paes | 6$^4$ | 7 | [10] | | | | |

## Referències

* ↑ Foley, Marcus. «ATP relocate Bangkok tournament to China» (en anglès). Eurosport, 21-11-2013. [Consulta: 29 març 2019].

## Enllaços externs

* Web oficial Arxivat 2010-10-07 a Wayback Machine. (tailandès) (anglès)
* Quadre individual masculí PDF
* Quadre dobles masculins PDF
Bangkok :
2003
2004
2005
2006
2007
2008
2009
2010
2011
2012
2013 :
ATP World Tour 2013
< 2012
2014 > :
ATP World Tour Finals, Londres :
# Thai Airways International

Thai Airways International, principal companyia operadora d'avions a Tailàndia, la qual té el seu centre de connexions a Bangkok. Pertany a la Star Alliance. El seu programa de viatger freqüent es denomina Royal Orchid. Actualment el seu centre de connexions a Europa és l'aeroport de Frankfurt, propietat de l'aerolínia alemanya Lufthansa.

## Enllaços externs

* Web de Thai International Arxivat 2014-09-23 a Wayback Machine.(castellà)
# The English Way

"The English Way" és el primer senzill extret del tercer àlbum de Fightstar, Be Human. Va ser lliurat el 3 de novembre del 2008.
El líder, Charlie Simpson va descriure aquesta cançó com una manera de fer Anglaterra més patriòtica, ja que creu que ha perdut el seu orgull i els valors tradicionals.
La cançó va debutar en el # 62 de la llista de Senzills del Regne Unit (UK Singles Chart) i en el # 2 en la llista de segells discogràfics independents (UK Independent Label Chart). El vídeo musical per a l'alliberament va ser un èxit, fent dels dos, el número # 1 dels més sol·licitats a les llistes de les cadenes de televisió Scuzz i Kerrang!.
A més, Charlie Simpson ha confirmat que la demo b-side anomenada Colours Bleed d'aquest lliurament del senzill, estàra inclosa en el seu tercer àlbum Be Human que surt a l'Abril del 2009

## Llista de pistes

CD:
* "The English Way"
* "Colours Bleed" (Àlbum Demo)
Per descàrrega:
* "The English Way"
* "Hide And Seek" (Cover d'Imogen Heap)
* "The English Way (Acústica)"
7" Vinyl:
* "The English Way"
* "Drown"

## Posició a les llistes

| Llista | Posició |
| UK Singles Chart | 62 |
| UK Indie Chart | 2 |

## Personal

* Charlie Simpson — Veu, Guitarra, Teclat
* Alex Westaway — Veu, Guitarra
* Dan Haigh — Baix
* Omar Abidi — Bateria, Percussió
* Caius Fitzgerald, Luke Bowen, Andrew Armstrong, Josh Rees-Jones — Veus del cor

## Enllaços externs

* The English Way, Video oficial del vídeo musical a Youtube.
# Antonio Uliana

Antonio Uliana (Carpesica, 16 de juliol de 1931 - Vittorio Veneto, 10 d'agost de 2018) va ser un ciclista italià, professional durant les dècades de 1950 i 1960. En el seu palmarès destaca una victòria d'etapa a la Volta a Espanya de 1955.

## Palmarès

* 1953
** 1r a La Popolarissima
* 1955
** Vencedor d'una etapa a la Volta a Espanya
* 1956
** Vencedor d'una etapa a la Volta a Europa
* 1959
** Vencedor d'una etapa a la Volta a Suïssa

### Resultats a la Volta a Espanya

* 1955. 49è de la classificació general. Vencedor d'una etapa
* 1956. Abandona

## Referències

* Fitxa a sitiodeciclismo.net
# Acadèmia Hanlin

L'acadèmia Hanlin (xinès: 翰林院, pinyin: Hànlín Yuàn, literalment "cort de raspall de fusta") era una institució acadèmica i administrativa fundada l'any 738 en el segle viii de la Dinastia Tang de la Xina per l'Emperador Xuanzong.
El grup de membres a l'Acadèmia es limitava a un selecte grup d'acadèmics, que realitzaven tasques de secretaria i literària de la cort. Una de les seves principals funcions era la de decidir-se en la interpretació dels clàssics confucians. Açò va ser la base dels exàmens imperials, que els buròcrates aspirants havien de passar per assolir llocs d'alt nivell. Els pintors que treballaven per la cort també s'unien a l'acadèmia.

## Membres de l'acadèmia

Entre els acadèmics de Hanlin hi havia:
* Li Bai (701-762), poeta
* Bai Juyi (772–846), poeta
* Yan Shu (991-1055) poeta.
* Ouyang Xiu (1007–1072) historiador.
* Shen Kuo (1031-1095), canceller.
* Su Shi (1037-1101) escriptor.
* Zhang Zeduan (1085 - 1145) pintor.
* Zhao Mengfu (1254-1322) pintor, poeta.
* Xu Guanqi (1562-1633) científic.
* Ni Yuanlu (1593-1644) cal·lígrag.
* Ji Yun (1727-1805) polític.
* Yao Nai (1731-1815) poeta.
* Ruan Yuan (1764-1849), polític i tutor imperial.
* Zeng Guofan (1811-1872) polític.
* Weng Tonghe (1830—1904), tutor imperial.
* Cai Yuanpei (1868–1940), educador.

## Referències

* 1 2 Kamenarovic, Ivan P. La Chine classique (en francès). París: Les Belles Lettres, 1999, p. 56. ISBN 2251410112.
* ↑ Lewis, Mark Edward. China's Cosmopolitan Empire. The Tang Dynasty (en anglès). Harvard University Press, 2012, p. 38. ISBN 9780674033061.
# Zadórne

Zadórne (en (ucraïnès): Задорне) és un poble de la República Autònoma de Crimea a Ucraïna, que el 2014 tenia 59 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Malatesta IV Malatesta de Sogliano

Malatesta IV Malatesta de Sogliano fou fill de Semproni Malatesta de Sogliano. Fou comte sobirà de Sogliano el 1623, comte de San Giovanni in Galilea, patge del Duc d'Urbino. Expulsat de la cort el 1607, el 1622 va anar a Rimini vestit de captaire.
Va amenaçar a una germana del cardenal Tonti de la qual volia una filla per dona i a instàncies del pare fou processat i condemnat a la confiscació dels béns per sentència del 25 de novembre de 1622. Tot i així la sentencia no fou executada fins al 1640. Va morir a Roma el 1650. Es va casar el 1621 amb Medea Malatesta, i després en segones noces amb Donna Cecília Theodoli.
Fou el darrer comte sobirà de Sogliano.
# Manghseng

Manghseng o Manghseng fou un subestat xan de l'estat de Manglun.
Era un petit territori situat a l'est del Salween, a la part centre-oriental dels dominis de l'estat, sense cap ciutat rellevant; estava regat per petits tributaris del Salween i la seva població era de majoria wa. A l'est tenia el subestat de Ngekting.

## Referències

* Imperial Gazeeteer of India